钦定古今图书集成/明伦汇编/氏族典/第128卷 > 陈凤
## 钦定古今图书集成/明伦汇编/氏族典/第128卷 > 陈凤

按《明外史陈凤传》：“凤，榆林人。嘉靖中，以世荫历官署
都指挥佥事，充延绥副总兵。二十八年，进署都督佥
事，为大同总兵官。俺荅犯宣府，凤坐失事夺职。久之，
以荐起固原游击将军。三十二年，俺荅、把都儿寇大
同，下浑源，东犯灵丘、广昌，长驱抵浮图峪，关南大震。
凤与宁夏游击朱玉来援，夹击之，贼疾驰出塞。帝闻”，
大喜，立擢二人，署都督佥事。寻进凤延绥副总兵。寇
掠葭州，凤击败之。三十六年寇入常乐堡，凤率次子
守义逆击之。众寡不敌，战死。事闻，赠左都督，立祠致
祭，增世荫三等。